**PREKIŲ PIRKIMO–PARDAVIMO SUTARTIS**

Vilnius

**Viešoji įstaiga Centrinė projektų valdymo agentūra**, atstovaujama \_\_\_\_\_\_\_\_\_\_\_\_\_\_\_, veikiančio (-ios) pagal įstaigos įstatus, (toliau – Pirkėjas) ir

\_\_\_\_\_\_\_\_\_\_\_\_\_\_\_\_\_\_\_\_\_\_**,** atstovaujamas\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio (-ios) pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Pardavėjas),

toliau Pirkėjas ir Pardavėjas kiekvienas atskirai vadinami Šalimi, o abu kartu – Šalimis,

atsižvelgdamos į tai, kad:

* buvo atliktas mažos vertės viešasis pirkimas skelbiamos apklausos būdu (toliau – Pirkimas);
* vadovaujantis Lietuvos Respublikos viešųjų pirkimų įstatymu (toliau – VPĮ), Mažos vertės pirkimų tvarkos aprašu bei Pirkimo dokumentais, Pardavėjas buvo pripažintas Pirkimo laimėtoju,

sudarė šią viešojo Prekių pirkimo–pardavimo sutartį (toliau – **Sutartis**) ir susitarė laikytis joje nustatytų sąlygų.

1. **SUTARTIES DALYKAS**
   1. Sutarties dalykas yra daugiafunkciniai biuro įrenginiai su vartotojų apskaitos ir valdymo programine įranga (toliau – Prekės). Pirkimo bei teikiamų Prekių apimtys, kokybė bei kiti Prekėms keliami reikalavimai yra apibrėžti Sutarties 1 priede.
   2. Prekių pagrindinis BVPŽ kodas – 30200000-1 Kompiuterinė įranga ir reikmenys.
   3. Prekių pristatymo vieta – S. Konarskio g. 13, Vilnius*.*
   4. Pardavėjas įsipareigoja laiku ir kokybiškai pristatyti Prekes, numatytas šioje Sutartyje ir jos prieduose, o Pirkėjas įsipareigoja priimti Prekes ir už jas sumokėti šioje Sutartyje nustatytomis sąlygomis ir tvarka.
   5. Šios Sutarties sudarymo diena laikoma diena, kai Sutartį pasirašo abi Šalys.
2. **PREKIŲ PRISTATYMO TERMINAI**
   1. Prekių pristatymo terminas nurodytas Sutarties 1 priede (Techninė specifikacija).
   2. Į Sutarties 2.1 papunktyje ir į Sutarties 1 priedo nurodytus terminus yra įskaitomi terminai, skirti Pirkėjui patikrinti Pardavėjo suteiktų Prekių atitikimą Sutarties ir (arba) užsakymo reikalavimams, taip pat Pirkėjo Pardavėjui nurodytas protingas terminas Paslaugų trūkumams pašalinti.
3. **SUTARTIES KAINODAROS TAISYKLĖS IR MOKĖJIMO SĄLYGOS**

3.1. Ši Sutartis yra fiksuotos kainos sutartis. Fiksuota kaina taikoma Sutarties 3.2 papunkčio 1 lentelėje nurodytoms Prekėms.

3.2. Prekių įkainiai bei bendra Sutarties vertė:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Prekės pavadinimas** | **Mato vienetas** | **Kiekis** | **Vnt. kaina**  **be PVM** | **Bendra kaina,**  **Eur be PVM** |
| *1* | *2* | *3* | *4* | *5* | *4 x 5 = 6* |
| 1. | A tipo įrenginiai | Vnt. | 8 |  |  |
| 2. | Autentifikavimo įranga | Vnt. | 1 |  |  |
| 3. | Vartotojų apskaitos ir valdymo programinė įranga | Vnt. | 1 |  |  |
| **Bendra Sutarties kaina, Eur be PVM:** | | | | |  |
| **PVM suma:** | | | | |  |
| **Bendra Sutarties kaina, Eur su PVM:** | | | | |  |

* 1. Pirkėjas numato galimybę įsigyti Sutartimi įsigyjamų Prekių sąraše nenurodytų, tačiau su pirkimo objektu susijusių Prekių (toliau – Nenumatytos prekės) neviršijant 10 (dešimt) proc. Pradinės Sutarties vertės (jos nedidinant). Už Nenumatytas prekes bus apmokama ne didesnėmis nei užsakymo dieną tiekėjo prekybos vietoje, kataloge ar interneto svetainėje nurodytomis galiojančiomis šių prekių kainomis arba, jei tokios kainos neskelbiamos, tiekėjo pasiūlytomis, konkurencingomis ir rinką atitinkančiomis kainomis. Nenumatytų prekių kaina su Pirkėju turi būti derinama iš anksto. Gavęs Tiekėjo pateiktas Nenumatytų prekių kainas (komercinį pasiūlymą), Pirkėjas atlieka rinkos kainų tyrimą (apklausą telefonu ir / ar raštu, ir / ar paiešką elektroninėje erdvėje ar kt.), tokiu būdu įvertindamas, ar Tiekėjo pateiktos Nenumatytų prekių kainos atitinka rinkos kainas. Nustačius, kad Tiekėjo pasiūlytos Nenumatytų prekių kainos yra didesnės nei rinkos, Pirkėjas prašo Tiekėjo jas sumažinti. Tiekėjui nesutikus sumažinti Nenumatytų prekių kainos iki rinkos kainos, Pirkėjas pasilieka teisę Nenumatytas prekes įsigyti atskiru pirkimu).
  2. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka Pirkėjas pats turi sumokėti pridėtinės vertės mokestį (toliau – PVM) į valstybės biudžetą už suteiktas Prekes, į pasiūlymo kainą įskaitytas PVM sudarant šią Sutartį išskaičiuojamas.
  3. Į Sutarties kainą yra įskaičiuota visų Prekių bei su Prekių pristatymu susijusių paslaugų kaina, visos Pardavėjo patiriamos išlaidos (įskaitant Pardavėjo sąskaitų pateikimo per SABIS sistemą išlaidas, Prekių pristatymo, pakavimo ir kt.) ir mokesčiai. Jokios papildomos Pardavėjo išlaidos nebus apmokamos ar kompensuojamos.
  4. Sutartyje nustatyta fiksuota kaina ir (ar) fiksuoti įkainiai negali būti keičiami, išskyrus atvejus, kai Sutarties kaina / įkainiai ar Sutarties kainos dalis, kuri dar nebuvo išmokėta Pardavėjui, keičiama Sutarties galiojimo laikotarpiu pasikeitus PVM tarifui (atitinkamai ji mažinama arba didinama). Sutarties kaina / įkainiai perskaičiuojami juos keičiant tokiu procentu, kokiu pakito PVM dydis. Sutarties kainos / įkainio pakeitimas įforminamas raštišku susitarimu, pasirašomu abiejų Sutarties Šalių. Perskaičiuota kaina /įkainiai įsigalioja nuo kitos dienos po susitarimo sudarymo arba nuo susitarime nurodytos datos. Nuo šios dienos suteiktoms Prekėms bus taikoma perskaičiuota kaina/įkainiai. Sutarties kaina pasikeitus kitiems mokesčiams, išskyrus PVM, nebus perskaičiuojama.
  5. Už suteiktas Prekes apmokama pagal Pirkėjo ir Pardavėjo atstovų pasirašytus perdavimo priėmimo aktus (jei jie pasirašomi) pagal šios Sutarties ir techninės specifikacijos nuostatas. Detalesnė priėmimo – perdavimo tvarka aprašyta šios Sutarties IV skyriuje.
  6. Su Pardavėju už laiku ir kokybiškai suteiktas Prekes atsiskaitoma ne vėliau kaip per 30 (trisdešimt) dienų nuo perdavimo–priėmimo akto pasirašymo (jei jis pasirašomas) ir sąskaitos faktūros gavimo dienos.
  7. Pardavėjas sąskaitas faktūras pateikia naudodamasis informacinės sistemos SABIS priemonėmis. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Pardavėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos SABIS priemonėmis (SABIS svetainė pasiekiama adresu https://sabis.nbfc.lt). Pirkėjas elektronines sąskaitas faktūras priima ir apdoroja naudodamasis informacinės sistemos SABIS priemonėmis.
  8. Pirkėjas visas mokėtinas sumas moka bankiniu pavedimu į Pardavėjo Sutartyje nurodytą banko sąskaitą. Sumokėjimo Pardavėjui diena yra diena, kai lėšos išskaitomos iš Pirkėjo sąskaitos.

1. **PREKIŲ PERDAVIMAS – PRIĖMIMAS**
   1. Pardavėjas Prekes teikia šioje Sutartyje bei jos prieduose nustatyta tvarka. Prekių perdavimas-priėmimas įforminamas perdavimo-priėmimo aktu, kuris pasirašomas abiejų Sutarties Šalių įgaliotų atstovų. Pardavėjas, prieš pateikdamas priėmimo-perdavimo aktą, turi šį aktą iš anksto, likus ne mažiau kaip 5 darbo dienoms iki pasirašyto priėmimo-perdavimo akto pateikimo Pirkėjui, susiderinti su Pirkėjo atstovu, atsakingu už šios Sutarties vykdymą.
   2. Pirkėjo už Sutartį atsakingas/-i asmuo/asmenys, priimdami pirkimo objektą ir pasirašydami perdavimo – priėmimo aktus, visais atvejais turi įsitikinti ir patvirtinti, kad pirkimo objektas (ar jo dalis) atitinka tai, kas numatyta techninėje specifikacijoje/Sutarties užsakyme.
   3. Pirkėjui patvirtinus galutinius rezultatus, Pardavėjas turi pateikti Pirkėjui perdavimo-priėmimo aktą, kuriame nurodo pristatytas Prekes ir jų kainą. Pardavėjo pateiktą Prekių perdavimo-priėmimo aktą Pirkėjas patvirtina per 5 darbo dienas arba perdavimo-priėmimo akte nurodo trūkumus ir/arba argumentuotas pastabas apie neatitikimus/klaidas.
   4. Pirkėjas, atsižvelgdamas į nustatytų trūkumų / neatitikimų kiekį, pobūdį ir sudėtingumą, perdavimo–priėmimo akte nurodo Pardavėjui protingą terminą, skaičiuojamą nuo raštiškų pastabų pateikimo Pardavėjui dienos, trūkumams pašalinti. Pardavėjas, pašalinęs trūkumus / neatitikimus, numatytus perdavimo–priėmimo akte, teikia Pirkėjui pasirašyti naują perdavimo–priėmimo aktą.
   5. Pirkėjas turi teisę reikšti pretenzijas Pardavėjui ir po perdavimo–priėmimo akto pasirašymo, jei suteiktų Prekių trūkumų nebuvo įmanoma nustatyti tikrinant jų kokybę ir (arba) perdavimo-priėmimo akto pasirašymo metu, ir trūkumai paaiškėja vėliau.
2. **SUTARTIES ŠALIŲ TEISĖS IR PAREIGOS**
   1. **Pardavėjas įsipareigoja:**
      1. kokybiškai pateikti visas šioje Sutartyje ir jos prieduose numatytas Prekes Sutartyje nustatytais terminais ir tvarka savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Prekių tiekimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
      2. bendradarbiauti su Pirkėju visos Sutarties vykdymo metu ir nedelsdamas raštu informuoti Pirkėją apie bet kokias aplinkybes, kurios trukdo ar gali sutrukdyti Pardavėjui užbaigti Prekių tiekimą nustatytais terminais arba gali turėti įtakos tiekiamų Prekių apimčiai ir/ar kokybei;
      3. po Prekių patiekimo bei visiško atsiskaitymo nedelsdamas perleisti nuosavybės teises Pirkėjui į Prekes. Intelektinės nuosavybės teisių perėjimui taikomos Sutarties VI skyriuje nurodytos nuostatos;
      4. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą. Konfidencialia informacija pagal šią Sutartį laikoma visa informacija, gauta ir / ar sužinota vykdant Sutartį, išskyrus viešą informaciją;
      5. užtikrinti asmens duomenų, kuriuos gavo iš Pirkėjo vykdydamas šią Sutartį, saugą;
      6. nenaudoti Pirkėjo prekių ženklų ar pavadinimo jokioje reklamoje, leidiniuose ar kitur be išankstinio raštiško Pirkėjo sutikimo;
      7. Pirkėjui raštu paprašius, grąžinti visus iš Pirkėjo gautus, Sutarčiai vykdyti reikalingus dokumentus;
      8. vykdant Sutartį, remtis subtiekėjais, kurie nurodyti Pasiūlyme, jeigu vykdant Sutartį jie pasitelkiami**: <*įrašyti, jei pasitelkiami>;***taip pat tais subtiekėjais, kurie pakeisti ar pasitelkti naujai Sutarties vykdymo metu, laikantis šios Sutarties reikalavimų;
      9. sudarius Sutartį, tačiau ne vėliau negu Sutartis pradedama vykdyti, raštu pranešti Pirkėjui tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Pardavėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. Kartu su informacija apie naujus subtiekėjus Pardavėjas turi pateikti subtiekėjo pašalinimo pagrindų nebuvimą ir kvalifikaciją patvirtinančius dokumentus. Nauji subtiekėjai pasitelkiami arba esami subtiekėjai keičiami šios Sutarties VII skyriuje nustatyta tvarka;
      10. Pirkėjui nurodžius pateiktų Prekių trūkumus/neatitikimus/pastabas, ištaisyti juos savo sąskaita per Pirkėjo nurodytą protingą terminą;
      11. vykdant Sutartį, PVM sąskaitas faktūras, sąskaitas faktūras, kreditinius dokumentus teikti naudojantis informacinės sistemos SABIS priemonėmis. Jei informacinės sistemos SABIS funkcinės galimybės nepakankamos ar laikinai neužtikrinamos, Pardavėjas gali pateikti reikalingą informaciją raštu;
      12. rūpestingai tvarkyti sąskaitas, įrašus ir kvitus, susijusius su Pirkėjo vykdomais mokėjimais pagal šią Sutartį. Pirkėjo prašymu Pardavėjas pateikia Pirkėjui ar nepriklausomam auditoriui ar kitai institucijai, turinčiai teisę gauti informaciją apie šios Sutarties vykdymą, visas sąskaitas, įrašus ir kvitus. Pardavėjas pateikia visus paaiškinimus, susijusius su išlaidomis, kurias Pirkėjas prašo paaiškinti;
      13. Pirkėjui paprašius, neatlygintinai per Pirkėjo nustatytą protingą terminą raštu pateikti išsamią informaciją apie Sutarties vykdymą;
      14. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
   2. **Pardavėjas turi teisę:**
      1. gauti apmokėjimą (-us) už pristatytas Prekes su sąlyga, kad jis tinkamai ir laiku įvykdo visus šioje Sutartyje numatytus įsipareigojimus;
      2. turi kitas šios Sutarties ir Lietuvos Respublikoje galiojančių teisės aktų numatytas teises.
   3. **Pirkėjas įsipareigoja:**
      1. laiku priimti iš Pardavėjo tinkamai ir kokybiškai suteiktas Paslaugas ir laiku už jas atsiskaityti šioje Sutartyje nustatyta tvarka;
      2. nedelsiant pranešti Pardavėjui apie Sutarties sąlygų pažeidimą, kai tik toks pažeidimas yra nustatomas;
      3. patikrinti šioje Sutartyje nustatyta tvarka keičiamų arba naujai pasitelkiamų subtiekėjų pašalinimo pagrindų nebuvimą ir atitikimą kvalifikacijos reikalavimams (jei tokie buvo keliami);
      4. Pardavėjui sudaryti visas sąlygas, suteikti informaciją ir (ar) dokumentus, būtinus Prekėms tiekti;
      5. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
   4. **Pirkėjas turi teisę:**
      1. reikalauti, jog Prekės būtų tiekiamos tinkamai, laiku ir kokybiškai, prižiūrėti Prekių tiekimą bei teikti pastabas dėl jų tiekimo, taip pat žodžiu ir raštu nurodyti Pardavėjui tiekiamų Prekių trūkumus ir/ar neatitikimus; reikalauti, kad jie būtų pašalinti per protingą terminą;
      2. tikrinti visus su Sutartimi susijusius dokumentus;
      3. tais atvejais, kai Pardavėjas nesiremia subtiekėjo pajėgumais, Pirkėjas, siekdamas užtikrinti tinkamą VPĮ 2 dalies 17 straipsnio 2 punkto nuostatų įgyvendinimą ir vadovaudamasis Pirkimo dokumentuose nustatytais reikalavimais, gali patikrinti, ar nėra šio Pirkimo dokumentuose nurodytų Pardavėjo subtiekėjo pašalinimo pagrindų. Tokiu atveju, jeigu subtiekėjo padėtis atitinka bent vieną pirkimo dokumentuose nustatytą pašalinimo pagrindą, Pirkėjas reikalauja, kad Pardavėjas per Pirkėjo nustatytą terminą pakeistų minėtą subtiekėją kitu, reikalavimus atitinkančiu subtiekėju;
      4. reikalauti Pardavėjo pakeisti Sutarties vykdymui paskirtą subtiekėją, jei Pirkėjas yra pagrįstai nepatenkintas subtiekėjo darbu;
      5. turi kitas šios Sutarties bei Lietuvos Respublikoje galiojančių teisės aktų numatytas teises.
3. **INTELEKTINĖS NUOSAVYBĖS TEISĖS**
   1. Pardavėjas užtikrina, kad jokios trečiųjų asmenų teisės nėra pažeidžiamos Sutarties vykdymo metu ir Sutarties vykdymui nėra naudojami intelektinės nuosavybės teisės saugomi objektai, į kuriuos Pardavėjas neturi intelektinės nuosavybės teisių.
   2. Pardavėjas įsipareigoja atlyginti Pirkėjui tiesioginius nuostolius, patirtus dėl trečiųjų šalių ieškinių dėl patentinių, prekių ženklų, autorių ir gretutinių teisių pažeidimų, kylančių dėl Sutarties vykdymo ir/ar rezultato.
   3. Pardavėjas nedelsdamas praneša Pirkėjui apie tai, kad jam yra pateiktas ieškinys ar bet koks kitas reikalavimas dėl bet kokių su Sutartimi susijusių autorių teisių ir intelektinės nuosavybės teisės pažeidimo ar įtariamo pažeidimo.
4. **SUBTIEKĖJŲ KEITIMO PAGRINDAI IR TVARKA**
   1. Pardavėjas negali keisti Pasiūlyme nurodyto (-ų) subtiekėjo (-ų) visą Sutarties laikotarpį be raštiško Pirkėjo sutikimo. Keičiamas (-i) subtiekėjas (-ai) turi neturėti pašalinimo pagrindų (jei taikoma). Pardavėjas turi pateikti tai įrodančius dokumentus, taip pat užtikrinti sklandų įsipareigojimų perdavimą ir perėmimą. Subtiekėjas (-ai) gali būti keičiamas (-i) tik šiais atvejais:
      1. kai subtiekėjas (-ai) bankrutuoja, yra likviduojamas ar susidaro analogiška situacija;
      2. kai subtiekėjas (-ai) dėl objektyvių priežasčių (nutrūkus teisiniams santykiams su Pardavėju, subtiekėjui atsisakius tiekti Prekes, kitais nenumatytais atvejais nebegali tiekti visų ar dalies Sutartyje nurodytų Prekių;
      3. kai Pirkėjas pagrįstai nepatenkintas subtiekėjo (-ų) tiekiamų Prekių kokybe ir rezultatais.
   2. Pardavėjas, siekdamas pakeisti subtiekėją (-us) turi iš anksto raštu informuoti Pirkėją ir gauti Pirkėjo raštišką sutikimą. Pirkėjas raštišką atsakymą Pardavėjui dėl pateikto naujo subtiekėjo (-ų) pateikia ne vėliau kaip per 3 (tris) darbo dienas nuo informacijos apie keičiamą subtiekėją (-us) iš Pardavėjo gavimo.
   3. Pirkėjui sutikus su subtiekėjo (-ų) pakeitimu, Pirkėjas raštu informuoja Pardavėją apie savo sprendimą. Šis raštas bus laikomas neatskiriama Sutarties dalimi.
   4. Jeigu Pirkėjas yra pagrįstai nepatenkintas Pardavėjo paskirtu subtiekėju, Pardavėjas Pirkėjo raštišku prašymu per Pirkėjo rašte nurodytą protingą terminą privalo į jo vietą pasiūlyti kitą subtiekėją, turintį ne žemesnę kvalifikaciją nei buvo nustatyta Pirkimo dokumentuose (jei ji buvo tikrinama), bei pateikti tai įrodančius dokumentus. Pirkėjas raštišką atsakymą Pardavėjui dėl pateiktos naujo subtiekėjo kandidatūros pateikia ne vėliau kaip per 3 (tris) darbo dienas nuo informacijos apie naują subtiekėją iš Pardavėjo gavimo.
   5. Jeigu Pardavėjas Sutarties vykdymo metu nori pasitelkti naujus subtiekėjus, kurie nebuvo nurodyti Pardavėjo pasiūlyme, jis privalo apie tai raštu informuoti Pirkėją bei kartu su informacija apie naujus subtiekėjus pateikti subtiekėjo pašalinimo pagrindų nebuvimą patvirtinančius dokumentus ir dokumentus, patvirtinančius kvalifikacijos reikalavimų atitikimą (jeigu tokie buvo keliami). Pirkėjas raštišką atsakymą Pardavėjui dėl naujo subtiekėjo pateikia ne vėliau kaip per 3 (tris) darbo dienas nuo informacijos iš Pardavėjo apie naują subtiekėją gavimo.
   6. Subtiekėjo (-ų) keitimo tvarkos pažeidimas laikomas esminiu Sutarties pažeidimu.
   7. Jei paaiškėja, kad Pardavėjas pažeidė šioje Sutartyje nustatytą subtiekėjo (-ų) keitimo tvarką, Pirkėjas paprašo per rašte nurodytą terminą pateikti atitinkamo (-ų) subtiekėjo (-ų) pašalinimo pagrindų nebuvimą (jei taikoma) ir kvalifikaciją, kuri turi būti ne žemesnė, nei nurodyta Pirkimo dokumentuose. Jei Pirkėjas nustato, kad Prekes teikė subtiekėjas (-ai), kuris turėjo pašalinimo pagrindus (jei taikoma) ir / arba kurio (-ių) kvalifikacija neatitiko Pirkimo dokumentų reikalavimų, Pirkėjas nesumažindamas šioje Sutartyje numatytų kitų savo teisių gynimo būdų, raštu pareikalauja Pardavėjo sumokėti baudą, lygią 20 (dvidešimt) procentų nuo visos Sutarties vertės už kiekvieną pažeidžiant šią Sutartį pakeistą ar naujai pasitelktą subtiekėją, kuris turėjo pašalinimo pagrindus (jei taikoma) ir / arba kurio (-ių) kvalifikacija neatitiko Pirkimo dokumentų reikalavimų
   8. Pirkėjas turi teisę Sutarties 7.7. papunktyje apskaičiuotos (-ų) baudos (-ų) suma mažinti savo piniginę prievolę Pardavėjui.
   9. Papildomas išlaidas, patirtas dėl Pardavėjo pasiūlyme nurodytų subtiekėjų keitimo, atlygina Pardavėjas.
   10. Įsipareigojimams pagal šią Sutartį įvykdyti parinkti subtiekėjai neturi teisės subtiekimo sutartimi prisiimtų įsipareigojimų daliai vykdyti pasitelkti dar kitus asmenis.
   11. Jei keičiant subtiekėją (-us) Sutarties 7.1.1-7.1.3 papunkčiuose nustatytais atvejais Pirkėjas nustato, kad pagal pateiktus dokumentus subtiekėjas (-ai) turi pašalinimo pagrindus (jei taikoma) ir / arba neatitinka Pirkimo dokumentuose nustatytų kvalifikacijos reikalavimų ir Pardavėjas negali pasiūlyti kito (-ų) subtiekėjo (-ų), taip pat jei Sutarties 7.7 papunktyje nustatytu atveju Pardavėjas per Pirkėjo rašte nurodytą terminą nepateikia subtiekėjo (-ų), kuris (-ie) buvo pasitelktas (-i) pažeidžiant šioje Sutartyje nustatytą tvarką, pašalinimo pagrindų nebuvimą (jei taikoma) įrodančių dokumentų ar Pirkėjas nustato, kad pagal pateiktus dokumentus subtiekėjas (-ai) turi pašalinimo pagrindus ir Pardavėjas negali pasiūlyti kito (-ų) subtiekėjo (-ų), Pirkėjas turi teisę nutraukti Sutartį.
5. **ŠALIŲ ATSAKOMYBĖ**
   1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
   2. Neatlikus apmokėjimo nustatytais terminais dėl Pirkėjo kaltės, Pardavėjo pareikalavimu Pirkėjas privalo sumokėti Pardavėjui už kiekvieną uždelstą dieną 0,03 proc. delspinigių nuo laiku neapmokėtos sumos už kiekvieną uždelstą dieną.
   3. Jei Pardavėjas dėl savo kaltės nepatiekia Prekių šioje Sutartyje ir jos prieduose nustatytais terminais, Pirkėjas be oficialaus įspėjimo ir nesumažindamas kitų savo teisių gynimo būdų pradeda skaičiuoti 0,03 proc. dydžio delspinigius nuo nepatiektų Prekių kainos už kiekvieną termino praleidimo dieną, neviršijant 5 proc. maksimalios Sutarties kainos.
   4. Jei apskaičiuoti delspinigiai viršija 5 proc. maksimalios Sutarties kainos, Pirkėjas, prieš tai raštu įspėjęs Pardavėją:
      1. išskaičiuoja delspinigių sumą iš Pardavėjui mokėtinų sumų ir/arba;
      2. nutraukia Sutartį.
   5. Pirkėjas turi teisę Sutarties 8.3 papunktyje apskaičiuotų delspinigių suma mažinti savo piniginę prievolę Pardavėjui.
   6. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.
   7. Jei Pardavėjas nepatiekia Prekių Sutartyje nurodytomis sąlygomis arba patiektos Prekės neatitinka Sutartyje nustatytų reikalavimų tokiu būdu, kad šių trūkumų neįmanoma ištaisyti Sutartyje nustatyta tvarka ir terminu, Pirkėjas nesumoka Pardavėjui Sutarties 3.1-3.2 papunkčiuose nurodytos kainos dalies, paskaičiuotos pagal nepatiektų ar netinkamai patiektų Prekių vertę, bei Pirkėjo rašytiniu pareikalavimu Pardavėjas privalo sumokėti Pirkėjui 10 % (dešimties procentų) dydžio baudą, kuri skaičiuojama nuo nepristatytų arba netinkamai pristatytų Prekių vertės. Pirkėjas neprivalo įrodyti Pardavėjui, kad patyrė nuostolių.
6. **NENUGALIMOS JĖGOS APLINKYBĖS *(FORCE MAJEURE)***
   1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad sutartiniai įsipareigojimai neįvykdyti ar dalinai neįvykdyti dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui.
   2. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir kituose Lietuvos Respublikos teisės aktuose. Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų sutartinių įsipareigojimų neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
   3. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama dokumentus, patvirtinančius šių aplinkybių buvimą bei įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
   4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja ir nepateikia nenugalimos jėgos aplinkybių buvimą patvirtinančių dokumentų, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
7. **KONFIDENCIALUMO ĮSIPAREIGOJIMAI**
   1. Pirkėjas Pardavėjo pasiūlymą, sudarytą Sutartį ir šios Sutarties pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus Pardavėjo komercinius interesus arba turėtų neigiamą poveikį tiekėjų konkurencijai, skelbia viešai.
   2. Konfidencialumo įsipareigojimai Sutarties Šalims nustatomi vadovaujantis VPĮ 20 straipsniu.
8. **SUTARTIES PAKEITIMAI, PERŽIŪROS SĄLYGOS, PASIRINKIMO GALIMYBĖS**
   1. Sutarties sąlygos Sutarties galiojimo laikotarpiu gali būti keičiamos VPĮ 89 straipsnyje nustatyta tvarka.
   2. Sudarytos Sutarties Šalis gali būti pakeista Lietuvos Respublikos VPĮ 89 straipsnio 1 dalies 4 punkte numatytais atvejais.
   3. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą rašytinį prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti ne vėliau kaip per 10 (dešimt) dienų (išskyrus atvejus, kai šioje Sutartyje yra nustatyti trumpesni terminai, susiję su konkretaus prašymo nagrinėjimu) ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Pirkėjui.
   4. Sutarties sąlygų pakeitimas turi būti įformintas rašytiniu susitarimu ir pasirašytas abiejų Šalių.
9. **SUTARTIES PAŽEIDIMAS**
   1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.
   2. Vienai Sutarties Šaliai pažeidus Sutartį, nukentėjusioji Šalis turi teisę taikyti vieną ar kelis iš šių savo teisių gynimo būdų:
      1. reikalauti kitos Šalies vykdyti sutartinius įsipareigojimus;
      2. reikalauti atlyginti tiesioginius nuostolius;
      3. reikalauti sumokėti Sutarties 7.7 ir 8.7 papunkčiuose numatytą baudą (-as);
      4. reikalauti sumokėti Sutarties 8.2 ar 8.3 papunkčiuose nustatytus delspinigius;
      5. reikalauti sumažinti kainą neįvykdyta ar netinkamai įvykdyta Prekių verte;
      6. nutraukti Sutartį;
      7. taikyti kitus Lietuvos Respublikos teisės aktų nustatytus teisių gynimo būdus.
   3. Pardavėjas negali perleisti visų ar dalies savo įsipareigojimų pagal šią Sutartį be išankstinio raštiško Pirkėjo sutikimo.
   4. Pardavėjas turi nedelsiant pranešti Pirkėjui apie bet kokius esminius Pardavėjo planuojamus teisinio statuso pasikeitimus, patvirtinant, kad prielaidos, būtinos Sutarčiai vykdyti, nenustojo galioti.
   5. Šioje Sutartyje esminėmis sąlygomis laikoma:
      1. Sutarties dalykas;
      2. Sutarties kaina ir kainodaros taisyklės;
      3. apmokėjimo sąlygos ir tvarka;
      4. Prekių tiekimo terminas (-ai);
      5. subtiekėjo (-ų) keitimo tvarka.
   6. Sutarties 12.5 papunktyje numatytų sąlygų pažeidimas laikomas esminiu Sutarties pažeidimu.
10. **SUTARTIES NUTRAUKIMAS**
    1. Sutartis gali būti nutraukiama VPĮ 90 straipsnyje numatytais atvejais. Nutraukiant Sutartį pagal VPĮ 90 straipsnį, Pirkėjas iš anksto įspėja Pardavėją apie Sutarties nutraukimą ne vėliau kaip prieš 14 (keturiolika) dienų.
    2. Sutartis gali būti nutraukiama raštišku Šalių susitarimu.
    3. Pirkėjas, įspėjęs Pardavėją prieš 5 (penkias) dienas, gali nutraukti Sutartį šiais atvejais:
       1. kai Pardavėjas nevykdo savo sutartinių įsipareigojimų;
       2. kai Pardavėjas pažeidžia esmines sutarties sąlygas, numatytas Sutarties 12.5 papunktyje;
       3. pagal Sutarties 8.4 papunktį apskaičiuota delspinigių suma viršija 5 proc. maksimalios Sutarties kainos;
       4. kai Pardavėjas patiekia netinkamos kokybės Prekes ir per pagrįstai nustatytą laikotarpį neįvykdo Pirkėjo nurodymo ištaisyti netinkamai įvykdytus arba neįvykdytus sutartinius įsipareigojimus;
       5. kai Pardavėjas perleidžia Sutartį be Pirkėjo žinios;
       6. kai Pardavėjas bankrutuoja arba yra likviduojamas, sustabdo ūkinę veiklą arba kai įstatymuose ir kituose teisės aktuose numatyta tvarka susidaro analogiška situacija;
       7. kai keičiasi Pardavėjo organizacinė struktūra – juridinis statusas, pobūdis ar valdymo struktūra ir tai daro įtaką tinkamam sutarties įvykdymui, išskyrus atvejus, kai dėl šių pasikeitimų keičiama Sutartis.
    4. Pirkėjas, įspėjęs Pardavėją prieš 1 (vieną) mėnesį, gali nutraukti Sutartį šiais atvejais:
       1. kai Pirkėjas šios Sutarties vykdymui negauna finansavimo;
       2. kai Prekės tampa nebereikalingos.
    5. Pardavėjas, įspėjęs prieš 1 (vieną) mėnesį Pirkėją, gali nutraukti Sutartį, jei Pirkėjas dėl savo kaltės nevykdo savo sutartinių įsipareigojimų.
    6. Jei Sutartis nutraukiama ne dėl Pardavėjo kaltės, nutraukimo atveju Pirkėjas sumoka Pardavėjui už faktiškai iki Sutarties nutraukimo patiektas Prekes. Pardavėjas neturi teisės į kokios nors patirtos žalos kompensaciją.
    7. Pirkėjas po Sutarties nutraukimo turi kiek galima greičiau patvirtinti patiektų Prekių vertę. Taip pat parengiama ataskaita apie Sutarties nutraukimo dieną esančią Pardavėjo skolą Pirkėjui ir Pirkėjo skolą Pardavėjui.
    8. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, garantiniais įsipareigojimais, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
    9. Jei Sutartis nutraukiama Pirkėjo iniciatyva dėl Pardavėjo kaltės, Pirkėjo patirti tiesioginiai nuostoliai ar išlaidos išieškomi išskaičiuojant juos iš Pardavėjui mokėtinų sumų.
11. **GINČŲ NAGRINĖJIMO TVARKA**
    1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
    2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, sprendžiami kompetentingame Lietuvos Respublikos teisme. Derybų pradžia laikoma diena, kurią viena iš Sutarties Šalių pateikė prašymą raštu kitai Šaliai su siūlymu pradėti derybas.
12. **ASMENYS, ATSAKINGI UŽ SUTARTIES VYDYMĄ, IR KITOS BAIGIAMOSIOS NUOSTATOS**
    1. Asmenys, atsakingi už Sutarties vykdymą:

|  |  |  |
| --- | --- | --- |
|  | **Pirkėjo atstovas** | **Pardavėjo atstovas** |
| Vardas, pavardė |  |  |
| Adresas | S. Konarskio g. 13, Vilnius |  |
| Telefonas |  |  |
| El. paštas |  |  |

* 1. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį pranešdama el. paštu ne vėliau kaip per 2 (dvi) darbo dienas.
  2. Įvykdytas žaliasis pirkimas: aplinkosauginiai kriterijai nustatyti vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 4.4.4.4 papunkčiu. Perkama „prekės yra tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos“.
  3. Vadovaujantis Lietuvos Respublikos Vyriausybės 2015 m. birželio 17 d. nutarimu Nr. 621 „Dėl Perkančiosioms organizacijoms taikomų energijos vartojimo efektyvumo reikalavimų prekėms, paslaugoms ir pastatams“, prekės, kurios įtrauktos į Lietuvos Respublikos energetikos ministro 2015 m. birželio 18 d. įsakymu Nr. 1-154 „Dėl Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašo patvirtinimo“ patvirtintą Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašą, turi atitikti aukščiausio energinio efektyvumo klasę, nustatytą Europos Komisijos reglamentuose dėl gaminių energijos vartojimo efektyvumo ženklinimo reikalavimų. Jeigu minėti reikalavimai prekėms netaikomi, prekės turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus.
  4. Šalys įsipareigoja atlikti perduotų asmens duomenų tvarkymo veiksmus tik šioje Sutartyje nurodytomis sąlygomis, laikantis asmens duomenų tvarkymą ir apsaugą reglamentuojančių teisės aktų reikalavimų (2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB) bei Pirkėjo nurodymų.
  5. Sutarties įsigaliojimo data laikoma Sutarties pasirašymo diena ir galioja iki visiško sutarties sąlygų įvykdymo. Jei Šalys pasirašo skirtingu metu, Sutarties įsigaliojimo data laikoma paskutiniosios Šalies parašo data.
  6. Jei bet kuri šios Sutarties nuostata teisės aktų nustatyta tvarka tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
  7. Sutartis yra Sutarties Šalių perskaityta, jų suprasta ir jos autentiškumas patvirtintas Šalių tinkamus įgaliojimus turinčių asmenų parašais. Sutartis sudaroma lietuvių kalba abiem Šalims pasirašant ją el. parašais ir apsikeičiant pasirašytais dokumentais.
  8. Sutarties priedai yra sudėtinės ir neatskiriamos šios Sutarties dalys:
     1. Sutarties 1 priedas – Techninė specifikacija;
     2. Sutarties 2 priedas – Pardavėjo pirkime teiktas pasiūlymas.

**ŠALIŲ REKVIZITAI**

|  |  |
| --- | --- |
| **PIRKĖJAS** | **PARDAVĖJAS** |
|  |  |
| Viešoji įstaiga Centrinė projektų valdymo agentūra | PAVADINIMAS ARBA VARDAS, PAVARDĖ |
| Juridinio asmens kodas: 126125624 | JURIDINIO ARBA FIZINIO asmens kodas: įrašyti |
| PVM mokėtojo kodas: Ne PVM mokėtojas | PVM mokėtojo kodas: įrašyti |
| Adresas: S. Konarskio g. 13, 03109 Vilnius | Adresas: įrašyti |
| Tel. Nr. +370 5 251 4400 | Tel. Nr. įrašyti |
| Sąskaitos Nr. LT63 4010 0510 0473 3444 | Sąskaitos Nr. įrašyti |
| Luminor Bank AS | Banko rekvizitai: įrašyti |
|  |  |
| VARDAS, PAVARDĖ  PAREIGOS | VARDAS, PAVARDĖ  PAREIGOS |