Pirkimo sąlygų 1 priedas / sutarties 1 priedas „Techninė specifikacija“

**DAUGIAFUNKCINIŲ BIURO ĮRENGINIŲ PIRKIMO SU VARTOTOJŲ APSKAITOS IR VALDYMO PROGRAMINE ĮRANGA**

**TECHNINĖ SPECIFIKACIJA**

**BENDROSIOS NUOSTATOS**

Šio pirkimo objektas yra daugiafunkcinių įrenginių su vartotojų apskaitos ir valdymo programine įranga įsigijimas, jos įdiegimas ir sukonfigūravimas užsakovo daugiafunkciniuose spausdinimo/kopijavimo/skenavimo aparatuose (toliau – prekės, įranga).

Tiekėjas turi panaudoti Pirkėjo turimas korteles ir užregistruoti visų vartotojų autentifikavimo korteles į sistemą, t. y. turi būti suvesti iš LDAP (angl. Lightweight Directory Access Protocol) vartotojo vardas, pavardė ir priskirta autentifikavimo kortelė.

Tiekėjo siūloma įranga privalo atspausdinti spaudą tik konkretaus vartotojo inicijuoto dokumento ir tik konkrečiam vartotojui autentifikavus kortele arba įvedus individualų vartotojo kodą.

Tiekėjas privalo visus perkamus įrenginius integruoti į bendrą „Follow me“ sistemą, jiems pateikiant ir instaliuojant autentifikavimo įrangą.

Prekių pristatymo terminas – **prekės turi būti pristatytos iki 2026 m. sausio 15 d**.

Į prekių įkainį turi būti įskaičiuotos visos išlaidos, reikalingos tinkamam pirkimo sutarties įvykdymui.

Daugiafunkciniai biuro įrenginiai pristatomi į Pirkėjo buveinę (S. Konarskio g. 13, Vilniuje), pastatomi, sujungiami ir parengiami darbui, įskaitant naudotojų autentifikavimo įrenginius ir visas eksploatacines medžiagas.

Tiekėjo pateikiami daugiafunkciniai biuro įrenginiai ir kita su jais pateikiama įranga turi būti nauja, nenaudota ir neatnaujinta (ang. – refurbished).

Pirkėjui pateikiamos naujausios reikalingos tvarkyklės (turi būti suderinamos su Windows 11, Windows Server 2019/2022/2025 operacinėmis sistemomis).

Spausdinimo, kopijavimo, skenavimo optimizavimo, valdymo ir apskaitos programinė įranga diegiama ir konfigūruojama Pirkėjo nurodytoje tarnybinėje stotyje.

Tiekėjas pasiūlymo pateikimo metu privalo pateikti dokumentus, įrodančius, kad jis yra oficialus perkamos techninės ir programinės įrangos gamintojo (netaikoma atviro kodo programinei įrangai) atstovas / partneris. Pateikiama skenuota kopija.

Visoms perkamoms Prekėms turi būti suteikiamas ne trumpesnis kaip 12 mėnesių garantinis laikotarpis.

Visos Prekės turi būti naujos ir nenaudotos, originaliose gamintojo pakuotėse su gamintojo nurodyta komplektacija. Negalima siūlyti naudotų arba atnaujintų („refurbished“) Prekių.

Tiekėjas turi nurodyti konkretų modelio pavadinimą ir gamintoją.

Tiekėjas, nurodydamas siūlomų Prekių atitikimą, turi nurodyti konkrečias siūlomų Prekių specifikacijas/parametrus.

Tiekėjui vietoje konkrečių specifikacijų/parametrų rašyti „atitinka“, „taip“, neleidžiama.

Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. Lygiavertiškumo įrodymas yra tiekėjo pareiga.

Visi Prekėms keliamus reikalavimus pagrindžiantys dokumentai turi būti pateikti lietuvių arba anglų kalba.

Jei Prekių gamintojas nuo pasiūlymo pateikimo momento iki Prekių pristatymo termino nustoja gaminti siūlomas Prekes (ar Prekių sudedamąsias dalis), tiekėjas, gavęs rašytinį perkančiosios organizacijos sutikimą, gali pristatyti to paties gamintojo kitas Prekes, atitinkančias Techninėje specifikacijoje nurodytus Prekių (ar jų dalies) siūlomus parametrus arba geresnius nei tiekėjo Techninėje specifikacijoje nurodyti siūlomi parametrai, kartu pateikiant Prekių gamintojo patvirtinimą ar kitą dokumentą, įrodantį, kad gamintojas nebegamina Techninėje specifikacijoje nurodytų Prekių (ar jų dalies).

**REIKALAVIMAI DAUGIAFUNKCINIAMS BIURO ĮRENGINIAMS**

|  |  |
| --- | --- |
| **Eil.**  **Nr.** | **Reikalavimas** |
| 1. | Visi daugiafunkciniai biuro įrenginiai privalo turėti naudotojų autentifikavimo įrenginius, veikiančius su autentifikavimo kortele. |
| 2. | Turi būti pritaikyta *FollowMe* technologija, t. y. naudotojas pasiuntęs spaudą į daugiafunkcinį biuro įrenginį, jį gali pasiimti iš bet kurio įrenginio, veikiančio Pirkėjo buveinėje. |
| 3. | Po autentifikavimosi naudotojas, skenuodamas dokumentą (-us), daugiafunkcinio biuro įrenginio ekrane turi matyti tik savo el. pašto adresą (automatiškai paimamą iš AD), į kurį bus nusiųsta skenuota dokumento kopija. |
| 4. | Po naudotojo autentifikacijos daugiafunkcinio biuro įrenginio ekrane turi būti rodomas tik to naudotojo spausdinti nusiųstų dokumentų sąrašas. Naudotojui turi būti leidžiama pasirinkti spausdinti norimą dokumentą. |

**NAUDOTOJŲ AUTENTIFIKAVIMAS**

|  |  |
| --- | --- |
| **Eil.**  **Nr.** | **Reikalavimas** |
| 1. | Tiekėjo siūlomi autentifikavimo įrenginiai turi nuskaityti Pirkėjo turimas autentifikavimo korteles. |
| 2. | Turi būti galimybė centralizuotai administratoriui užregistruoti autentifikavimo korteles, susiejant jas su AD naudotojų duomenimis. |
| 3. | Pirmą kartą naudojantis daugiafunkciniais biuro įrenginiais naudotojui turi būti suteikiama galimybė registruotis, įrenginio ekrane įvedant AD duomenis ir pridedant autentifikavimo kortelę prie kortelių autentifikavimo įrenginio. Po šio veiksmo naudotojas turi būti atpažįstamas visuose įrengtuose daugiafunkciniuose biuro įrenginiuose. |
| 4. | Naudotojui baigus darbą, daugiafunkcinis biuro įrenginys užrakinamas dar kartą pridėjus autentifikavimo kortelę arba užsirakina automatiškai po administratoriaus nustatyto laiko. |

**Reikalavimai A tipo įrenginiams**

|  |  |  |  |
| --- | --- | --- | --- |
| **Eil. Nr.** | **Parametro pavadinimas** | **Minimalūs reikalavimai, parametrai** | **Siūlomos techninės charakteristikos, parametrai** *(pildo tiekėjas)* |
| *1* | *2* | *3* | *4* |
|  | Gamintojas, modelis | Nurodyti |  |
|  | Naujumas | Modelis ne senesnis 2024 m. |  |
|  | Kiekis | 8 vnt. |  |
|  | Tipas | Lazerinis. Juodai baltas ir spalvotas spausdinimas. Naujas, nenaudotas. |  |
|  | Kopijavimo greitis | Ne mažiau 25 A4 vienspalvių kop./min. ir 25 A4 spalvinių kop./min. |  |
|  | Pirma kopija/spaudas | Ne ilgiau kaip 7 sek. spalviniu režimu. |  |
|  | Spausdintuvo įšilimo laikas | Ne daugiau kaip 11 sek. |  |
|  | Naudojamo popieriaus formatai | A6-SRA3. Reklamjuostės (banerio) spausdinimo galimybė |  |
|  | Kopijavimo mažinimas - didinimas | 25-400 % (arba geriau). |  |
|  | Operatyvinė spausdintuvo atmintis | Ne mažiau 8 GB RAM. |  |
|  | Kietas diskas | Privalo turėti vidinį kietąjį diską SSD ne mažesnės kaip 256 GB talpos. |  |
|  | Popieriaus kasetės | Ne mažiau kaip 2 popieriaus padavimo kasetės. Bendra popieriaus padavimo kasečių talpa ne mažiau 1000 lapų. Galimo naudoti popieriaus storis ne mažiau kaip 256 g/m² iš visų kasečių. |  |
|  | Rankinis popieriaus padavimas | Ne mažiau kaip 150 lapų. |  |
|  | Automatinio dvipusio dokumentų tiektuvo talpa | Ne mažesnė kaip 100 lapų. |  |
|  | Automatinis dvipusis kopijavimas/spausdinimas | Turi būti. Automatinis dupleksas, tinkamas A5-A3 formato popieriui, galimo naudoti popieriaus storis ne mažiau kaip 256 g/m² . |  |
|  | Spausdinimo kalbos | PCL 6c; PostScript 3 emulation. |  |
|  | Sąsaja | Vidinė tinklo plokštė Ethernet 10/100/1000 BaseT; USB 2.0. |  |
|  | Skenavimas | Į spausdintuvo vidinį kietąjį diską SSD, skenavimas į el. paštą, FTP, SMB, USB. |  |
|  | Skenavimo greitis | Ne mažiau 100 originalų per minutę juodai baltai arba spalvotai |  |
|  | Naudojamas spausdinimui popierius | 52-300 g/m². |  |
|  | Spausdinimo miltelių išeiga | Ne mažiau 25000 lapų visomis spalvomis |  |
|  | Valdymas | Ne mažiau kaip 10 colių lietimui jautrus LCD ekranas |  |
|  | Konstrukcija | Stacionarus, su gamintojo staliuku. |  |
|  | Spausdintuvas turi būti pilnai paruoštas darbui pirkėjo nurodytose vietose | Būtina |  |
|  | Suderinamumas su naudotojų autentifikavimo įranga | Turi būti |  |

**Reikalavimai autentifikavimo įrangai**

|  |  |  |
| --- | --- | --- |
| **Eil. Nr.** | **Minimalūs reikalavimai, parametrai** | **Siūlomos techninės charakteristikos, parametrai** *(pildo tiekėjas)* |
| *1* | *2* | *3* |
|  | **Autentifikavimo įranga**.  Visi siūlomi autentifikavimo įrenginiai turi nuskaityti Užsakovo turimas autentifikavimo korteles (organizacijoje naudojamos ISO kortelė RFID S301A tipo kortelės).  Autentifikavimo įranga komunikacijai su spausdintuvu turi naudoti dvipusį ryšį ir turi būti galimybė šio ryšio šifravimui. |  |
|  | **Būklė.**  Naujas (nenaudotas, neatnaujintas). |  |
|  | **Registracija.**  1) Turi būti galimybė administratoriui centralizuotai užregistruoti autentifikavimo korteles, susiejant jas su *Active Directory*naudotojų duomenimis.  2) Pirmą kartą naudojantis daugiafunkciniu spausdintuvu naudotojui turi būti suteikiama galimybė registruotis įrenginio ekrane įvedant savo *Active Directory* prisijungimo vardą ir slaptažodį ir pridedant autentifikavimo kortelę prie kortelių skaitytuvo. Po šio veiksmo naudotojas turi būti atpažįstamas visuose daugiafunkciniuose spausdintuvuose tik pridėjęs autentifikavimo kortelę. |  |
|  | **Skenavimo funkcionalumas.**  1)Po autentifikavimosi naudotojas, skenuodamas dokumentą (-us), daugiafunkcinio įrenginio ekrane turi matyti savo el. pašto adresą (automatiškai paimamą iš *Active Directory*), į kurį skenuota dokumento kopija ir bus nusiųsta. Taip pat turi būti galimybė skenuotą dokumentą patalpinti LAN tinkle (į „*shared folder*“).  2) Skenavimo nustatymai aparatuose turi būti valdomi centralizuotai bei turi būti galimybė riboti skenavimo funkcijų prieigą bei nustatymus atskiriems vartotojams ar jų grupėms.  3) Skenuojant dokumentus turi būti galimybė naudotis iš anksto numatytais skenavimo nustatymais, kuriuos administratorius vartotojams gali leisti arba drausti keisti. Turi būti galimybė keisti skenavimo parametrus: vienpusis ar dvipusis, spalvotas ar juodai/baltas skenavimas, ryškumas, sodrumas, skiriamoji geba, puslapių skaidymas, tuščio lapo automatinis ištrynimas. |  |
|  | **Spausdinimo funkcionalumas.**  1) Po naudotojo autentifikavimo daugiafunkcinio įrenginio ekrane turi būti rodomas tik to naudotojo spausdinti nusiųstų dokumentų sąrašas. Naudotojui turi būti leidžiama pasirinkti norimą spausdinti dokumentą.  2) Naudotojui baigus darbą, daugiafunkcinis spausdintuvas užrakinamas dar kartą pridėjus autentifikavimo kortelę arba automatiškai po administratoriaus nustatyto laiko. |  |

**Reikalavimai vartotojų apskaitos ir valdymo programinei įrangai**

|  |  |  |
| --- | --- | --- |
| **Eil. Nr.** | **Minimalūs reikalavimai, parametrai** | **Siūlomos techninės charakteristikos, parametrai** *(pildo tiekėjas)* |
| *1* | *2* | *3* |
|  | **Funkcionalumas.**  Programinė įranga turi būti išplėsta ir sukonfigūruota taip, kad kiekvienas naudotojas, išsiuntęs dokumentus spausdinti, po autentifikacijos galėtų atsispausdinti juos su bet kuriuo Pirkėjo organizacijos geografinėse vietose esančiu daugiafunkciniu spausdintuvu, t. y. programinė įranga turi turėti vadinamąją „Sek mane“ (*angl. FollowMe*) funkciją visuose perkamuose spausdintuvuose, kurie sujungti į bendrą kompiuterinį tinklą. |  |
|  | **Apskaita, ataskaitos, autentifikavimas.**  1) Spausdinamų darbų, siunčiamų kompiuteriniu tinklu, tikslus lapų skaičiaus apskaitymas. Apie realizuotą darbų lapų skaičių programa gauna patvirtinimą iš aparato ir šią informaciją priskiria darbų autoriui.  2) Ataskaitos apie spausdinimo darbus: j/b, spalvotas, popieriaus formatai (A3/A4), dvipusis režimas.  3) Ataskaitos pagal aparatus, vartotojus, departamentus, dokumentų tipus ir projektų kodus.  4) Vieningos ataskaitos kopijavimo ir spausdinimo darbams.  5) Automatinis periodinis (kas mėnesį, kas savaitę, kiekvieną dieną) ataskaitų siuntimas el.paštu xls formatu.  6) Rankinis ataskaitų išsiuntimas el.paštu pasirinktam adresatui html, csv, pdf, xlsx formatais.  7) Kopijavimo darbai apskaitomi ir kontroliuojami naudojantis vidiniu terminalu.  8) Spausdinimo darbai leidžiami tik sistemoje registruotiems vartotojams.  9) Darbai, kurie buvo pasiųsti į spausdintuvą spausdinimui, bet dėl įvairių priežasčių (pvz. pasibaigė popierius, spausdinimo strigtis ir pan.) nebuvo pilnai atspausdinti, būtų apskaitomi pagal faktinį atspausdintų lapų skaičių. |  |
|  | **Programos suderinamumas**  1) Programa suderinama su Windows Server 2012/2016/2019/2022/2025 versijos platforma. Spausdinimo darbų apskaita galima Windows, Unix, Linux operacinėse sistemose.  2) Naudojama vidinė SQL duomenų bazė (diegiama kartu su apskaitos programa), gali būti naudojama atskira - MS SQL išorinė.  3) Palaikomas spausdinimas iš visų MS office programų, buhalterinės apskaitos ir personalo sistemų.  4) Nuotolinis administravimas, naudojantis interneto naršykle.  5) Atspausdintų darbų saugojimas apskaitos serveryje nustatytą laiką, galimybė juos trinti rankiniu būdu, vykdyti pakartotiną spausdinimą iš serverio.  6) Kiekvieno apskaitos sistemoje registruoto vartotojo savo veiksmų istorijos matymas už tam tikrą nustatytą laikotarpį, galimybė trinti serveryje saugomus savo atspausdintus darbus arba juos pakartoti. |  |
|  | **Pasiekiamumas.**  Tiekėjui nesuteikiama nuotolinė prieiga prie Pirkėjo resursų. Priėjimą prie programinės įrangos gali turėti tik administratoriai, kurie turi teisę prisijungti *Active Directory* vardu ir slaptažodžiu. |  |
|  | **Atnaujinimai.**  Programinė įranga turi turėti versijų atnaujinimą 1 metų laikotarpiui. |  |

**Nacionalinio saugumo reikalavimai**

Tiekėjo siūlomos prekės ir paslaugos nekelia grėsmės nacionaliniam saugumui – vadovaujantis Lietuvos Respublikos viešųjų pirkimų įstatymo (toliau – VPĮ) 37 straipsnio 9 dalies 1 punktu, prekių gamintojas ar jį kontroliuojantis asmuo nėra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose:

1. Rusijos Federacija.

2. Baltarusijos Respublika.

3. Kinijos Liaudies Respublika, netaikoma Atskirajai Taivano, Penghu, Kinmeno ir Matsu muitų teritorijai.

4. Rusijos Federacijos aneksuotas Krymas.

5. Moldovos Respublikos Vyriausybės nekontroliuojama Padniestrės teritorija.

6. Sakartvelo Vyriausybės nekontroliuojamos Abchazijos ir Pietų Osetijos teritorijos.

***Atitiktį reikalavimams įrodantys dokumentai****: 1) deklaruojama pasiūlymo formoje; 2) įsitikinama prekių perdavimo priėmimo metu.*

**\_\_\_\_\_\_\_\_\_\_**